פירוש נוסף ערך זה עוסק באחת מחמישים מדינות ארצות הברית. אם התכוונתם לטריטוריה הצרפתית הישנה, ראו לואיזיאנה הצרפתית.

אין לבלבל עם אין לבלבל ערך זה עם הערך "לוזיאניה".

**לואיזיאנה** (באנגלית: **Louisiana** ‏האזנהⓘ‏?‏) היא מדינה בדרום ארצות הברית, הגובלת במערב בטקסס, בצפון בארקנסו, במזרח במיסיסיפי ובדרום במפרץ מקסיקו.

בירת המדינה היא באטון רוז', והעיר הגדולה בה היא ניו אורלינס.

מקור השם
--------

שמה של לואיזיאנה ניתן על ידי מגלה הארצות הצרפתי רנה-רובר קוואלייה, אדון לה-סאל עת ביקר באזור והכריז עליה כטריטוריה צרפתית. הוא ניתן לה על שם מלך צרפת לואי ה-14 שנודע בכינויו "מלך השמש", ששלט בה בין השנים 1643–1715.

היסטוריה
--------

### שבטים אינדיאנים

קודם להתיישבות האירופאית בלואיזיאנה התגוררו באזור שבטים אינדיאנים רבים. זכרם של שבטים אלה נשתמר בשמותיהם ערים ואתרים בלואיזיאנה.

* שבט אטאקאפה שכן באזור דרום מערב לואיזיאנה, באזור בו מצויים בימינו המחוזות ורמיליון, קמרון, לאפייט, אקאדיה, ג'פרסון דייוויס וקאלקאסיו.
* שבט צ'יטימאצ'ה שכן בדרום מזרח המדינה. באזור זה מצויים המחוזות איבריה, אסמפשן, סנט מרי, סנט מרטין התחתון, טרבון, לה-פורש, סנט ג'יימס, סנט ג'ון (יוחנן המטביל), סנט בו, סנט צ'ארלס, ג'פרסון, אורלינס, סנט ברנרד ופלאקוומינס.
* שבט באיוגולה, חלק מאומת האינדיאנים צ'וקטאו, שכן באזור בו נמצאים היום מחוזות סנט הלנה, טנגיפוהא, וושינגטון, מחוזות באטון רוז' המזרחי והמערבי, מחוז ליווינגסטון ומחוז סנט טאמאני.
* שבט הומה שכן במקום בו מצויים היום מחוזות פליסיאנה המזרחית והמערבית, ומחוז פויינט קופי (השבט שכן 150 ק"מ צפונית לעיר הקרויה על שמו).
* שבט אבוייל (חלק מאומת נאצ'ז) שכן באזור בו מצויים במאה ה-21 המחוזות אווילס וקנוקורדיה.
* שבט טוניקה שכן באזור בו מצויים מחוזות טנסס, מדיסון וקרול המזרחית והמערבית.
* במרכז לואיזיאנה של ימינו שכן שבט קאדו.

### ראשית ההתיישבות האירופאית

בשנת 1528 הגיעו לאזור לואיזיאנה המגלים האירופאים הראשונים - משלחת ספרדית בראשותו של פנפילו דה נארוואז, שגילתה את שפך נהר המיסיסיפי. שלוש-עשרה שנים לאחר מכן ארננדו דה סוטו חקר את האזור, אולם לאחר מסע מחקר זה החליטו השלטונות הספרדים שלא להתיישב באזור.

חוקרים צרפתיים, ובהם רובר קבלייר דה לה סאל, הגיעו למקום בשנת 1682 וקרא לאזור **לואיזיאנה** על שמו של לואי ה-14. בשנת 1699 הקים פייר לה מויין ד'איברוויל את התיישבות הקבע הראשונה באזור.

### מושבה צרפתית

 ערך מורחב – **לואיזיאנה הצרפתית**  

הצרפתים התחילו להתיישב בצפון אמריקה כבר ב-1600, בקנדה של ימינו. ההתיישבות בלואיזיאנה היוותה חלק ממושבת הכתר צרפת החדשה, שטענה לבעלות על שטחים נרחבים משני עברי נהר המיסיסיפי בין מפרץ מקסיקו לקנדה. רוב ההתיישבויות שכנו לאורך נהר המיסיסיפי ויובליו שימשו נתיב התחבורה והמסחר העיקרי של ההתיישבויות ותחנות סחר.

בתחילה שימשה מוביל כבירת חבל זה של המושבה ולאחריה בילוקסי. החל משנת 1722 הפכה ניו אורלינס לעיר הבירה.

### מושבה ספרדית

טריטוריית לואיזיאנה (בירוק), בהשוואה למדינות ארצות הברית במאה ה-20
בעקבות ניצחונה במלחמת הצרפתים והאינדיאנים השתלטה בריטניה על כל השטחים שממזרח לנהר המיסיסיפי במסגרת חוזה פריז. צרפת ויתרה על יתרת השטח של לואיזיאנה שהפך לשטח בשליטת ספרד על פי הסכם פונטנבלו משנת 1762.

בתקופת השלטון הספרדי גרשו הבריטים מספר אלפים של דוברי צרפתית מאקדיה ללואיזיאנה, ואלה התיישבו באזור ניו אורלינס. דוברי צרפתית אלה יצרו את תרבות הקאג'ון של האזור.
בשנת 1800 השתלט נפוליאון על לואיזיאנה בהתאם לחוזה סן אילדפונסו.

### רכישת לואיזיאנה

 ערך מורחב – **רכישת לואיזיאנה**  

בשנת 1803 רכשה ארצות הברית את הפרובינציה הצרפתית לואיזיאנה מנפוליאון תמורת 15 מיליון דולרים. היא חילקה אותה לשתי טריטוריות - טריטוריית אורלינס - שהפכה למדינת לואיזיאנה בשנת 1812, ומחוז לואיזיאנה.

בינואר 1815, במסגרת מלחמת 1812, התקיים בניו אורלינס, קרב בין חיילים בריטים לחיילי ארצות הברית בפיקודו של אנדרו ג'קסון, לימים הנשיא, אז היה הקרב שסלל את דרכו לנשיאות והיה הקרב האחרון על אדמת ארצות הברית שבו האמריקאים נלחמים מול כוחות זרים. 

הגבול בין חלקה המערבי של לואיזיאנה לבין טקסס שהייתה אז בשליטת ספרד נותר במחלוקת עד חוזה אדמס אוניס משנת 1819.

בשנת 1849 עברה בירת המדינה מניו אורלינס לבאטון רוז'.

### מלחמת האזרחים

 ערך מורחב – **מלחמת האזרחים האמריקנית**  

אף שלואיזיאנה הייתה מדינה בה העבדות הייתה מותרת, הייתה בה אוכלוסיית השחורים המשוחררים הגדולה ביותר מבין מדינות ארצות הברית.

ב-26 בינואר 1861 פרשה לואיזיאנה מארצות הברית, והצטרפה לקונפדרציית המדינות של אמריקה. ב-25 באפריל 1862 נכבשה המדינה על ידי כוחות הצבא הפדרלי. בשל תמיכת רבים מהתושבים בהישארות באיחוד, המשיכה לואיזיאנה לשלוח נציגים לקונגרס החל משנה זו ועד תום המלחמה (שאז חזרה להיות מדינה באיחוד).

### הוריקנים

 ערך מורחב – **הוריקן קתרינה**  

במהלך ההיסטוריה ספגה לואיזיאנה מספר סופות הוריקן חריפות במיוחד. תיעוד מסודר בנושא התגבש בהדרגה. התיעוד המוקדם ביותר להוריקן כזה הוא משנת 1856 שגרם להרס רב. בשנת 1957 הוריקן אודרי שפגעה בלואיזיאנה וטקסס גרמה ליותר מ-500 מקרי מוות. בשנת 1965 הוריקן בטסי גרמה אף היא להרס רב ופגיעה בנפש. בשנת 1992 הוריקן אנדרו פגעה בלואיזיאנה, פלורידה ואיי באהמה, וגרמה לנזק כולל שנאמד בכ-26 טריליון דולר.

ב-30 באוגוסט 2005 פגעה סופת ההוריקן קתרינה בחופי המדינה וגרמה נזקים נרחבים באזור החוף. למעלה משני מיליון תושבים נאלצו לעזוב את בתיהם, והנזקים הוערכו בעלות של עשרות מיליארדי דולרים.

באוגוסט 2021 האזור נפגע מהוריקן איידה והוכרז כ"אזור אסון" על ידי הממשל.

גאוגרפיה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
מפת לואיזיאנה
### טופוגרפיה

שטחה של לואיזיאנה מתחלק לשניים - אזור גבעות ואזור החוף.
אזור החוף הוא אזור ביצתי הנמצא לגדותיו של נהר המיסיסיפי, החוצה את המדינה מצפון לדרום, ונשפך למפרץ מקסיקו.

נהר המיסיסיפי זורם על רמה הנוצרת ממשקעיו ומהסחף שהנהר מביא. משני צידי הנהר משתפלת הקרקע ונמצאים שטחי ביצות נרחבים, שגובהם הממוצע 3 מטרים מעל פני הים.

סוללות עפר משני צידי הנהר וכן מצידי זרועות הנהר נועדו למנוע את הצפת השטחים על ידי המיסיסיפי.

אזור הגבעות בצפונה של המדינה הוא שטח גבעות מיוער שגובהו כ-20 מטרים מעל פני הים. בין אזור הביצות לאזור הגבהות נמצאת ערבת עשב מישורית. אזור הגבעות בשיאו (הר דריסקול) מגיע לגובה של 164 מטרים מעל פני הים.

נהרות נוספים במדינה: נהר סבין המהווה את גבול המדינה המערבי, ונהר פרל המהווה את גבול המדינה המזרחי, נהר קלקאסיו, נהר מרמנטאו, נהר ורמיליון. אורכם הכולל של נהרות המדינה מגיע לכ־6,400 ק"מ. שטח פני האגמים במדינה הוא כ־2,735 קמ"ר, ושטח פני הנהרות 804 קמ"ר.

לואיזיאנה היא המדינה השנייה והאחרונה בארצות הברית של אמריקה (אחרי קליפורניה) בה יש נקודות ביבשה שגובהן נמוך מגובה פני הים.

### גאולוגיה

מרבית הקרקע של לואיזיאנה מקורה במשקעים שהובאו לאזור על ידי נהר המיסיסיפי. סחף שהביא עמו הנהר יצר את לשון הים ואת דלתת המיסיסיפי המהווה את מרבית שטח המדינה.

בשל חסימת הנהר בסכרים שנועדו למנוע הצפות, נעצרת הבאת הסחף על ידי הנהר לאזורים השונים בדלתת הנהר, דבר המביא לירידת פני הקרקע ולאובדן שטחי חוף, וכיסויים במי ים.

ממשל ופוליטיקה
--------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
בירת מדינת לואיזיאנה היא באטון רוז' ובה ממוקם בניין הקפיטול המדינתי של לואיזינה, בה שוכנים בתי המחוקקים של לואיזינה ומשרד המושל. הבניין נחנך ב-1932 וגובהו 137 מטר. נחשב לבניין הקפיטול הגבוהה ביותר בכל ארצות הברית. 

### הרשות המבצעת

מושל מדינת לואיזיאנה הוא ג׳ף לנדרי, חבר המפלגה הרפובליקנית. שני חברי הסנאט של ארצות הברית מטעם לואיזיאנה הם ביל קסידי וג'ון נילי קנדי (חברי המפלגה הרפובליקנית). למדינה שישה חברי קונגרס: חמישה מהם חברי המפלגה הרפובליקנית ואחד חבר המפלגה הדמוקרטית, אחד מהם הוא מייק ג'ונסון מהמחוז הרביעי, המכהן כיושב ראש בית הנבחרים של ארצות הברית.

### שיטת המשפט

לואיזיאנה היא המדינה היחידה בארצות הברית בה שיטת המשפט היא "קונטיננטלית" (Civil Law), ולא משפט מקובל אנגלי.
השיטה מכונה גם "השיטה האזרחית" ("Civilian System"). בניגוד לשמועה המקובלת, המשפט של לואיזיאנה אינו מבוסס על קוד נפוליאון (אף שהקוד האזרחי התקבל בלואיזיאנה באותה עת, שכן קוד נפוליאון הוכנס לשימוש ב-1804 בעוד רכישת לואיזיאנה התבצעה ב-1803).

בלואיזיאנה אחוז הכלואים הגבוה בעולם - 1% מאוכלוסיית המדינה נמצאים בבתי כלא (1,013 אסורים על כל 100,000 תושבים).

### שיטת הבחירות

לואיזיאנה ייחודית בין מדינות ארצות הברית בשיטת הבחירה שלה, הן בפן המדינתי והן בפן המקומי. ביום הבחירות רצים כל המועמדים בכל מחוז בחירה במעין פריימריז, והמועמד לו מעל 50% מהקולות זוכה. אם אין מועמד לו מעל 50% מהקולות, שני המועמדים להם מספר הקולות הרב ביותר רצים שוב לבחירה חוזרת חודש לאחר מכן. בבחירות אלה אין חשיבות למפלגה - וכל מפלגה יכולה לשלוח מספר מועמדים לכל מחוז בחירה.

כלכלה
-----

התוצר המדינתי הגולמי של לואיזיאנה בשנת 2003 היה 140 מיליארד דולר אמריקני. ההכנסה הממוצעת לנפש בשנה זו הייתה $26,312 (מקום 23 מבין מדינות ארצות הברית).

התוצר החקלאי העיקרי של המדינה כולל מאכלי ים (לואיזיאנה היא המפיקה הגדולה ביותר בעולם של חסילונים), כותנה, סויה, בקר, קנה סוכר, עופות וביצים, חלב ומוצריו ואורז.

התוצרים התעשייתיים של המדינה כוללים מוצרים כימיים, נפט ומוצרי זיקוקו, פחם, מזון מעובד, מוצרי נייר וכלי תחבורה. תנועת המסוקים היומית בלואיזינה היא מהגבוהות ביותר בכל ארצות הברית עקב הצורך בהעברת עובדים מתחנות זיקוק ואסדות הקידוח.

כלכלת המדינה מתבססת גם על ענף התיירות.

בחישוב שנערך על ידי המכון האמריקאי לחקר מדיניות ציבורית "American Enterprise Institute", נמצא כי מבין כלל מדינות ארצות הברית, התל"ג של לואיזיאנה היה הקרוב ביותר לתל"ג של מדינת ישראל, נכון לשנת 2012 (243 לעומת 241 מיליארד דולר, בהתאמה).

דמוגרפיה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| קבוצות דתיות בלואיזיאנה |
| --- |
| **נוצרים** |
| פרוטסטנטים אוונגליסטים | 27% |
| פרוטסטנטים אחרים | 30% |
| קתולים | 26% |
| נוצרים אחרים | 1% |
| **דתות אחרות** |
| בודהיסטים | 1% |
| אחר | 2% |
| **חסרי סיווג דתי** | 13% |

 | 

| קבוצות גזעיות בלואיזיאנה |
| --- |
| לבנים לא-היספאנים | 60.3% |
| שחורים | 32% |
| היספאנים | 4.2% |
| אסייתים | 1.5% |
| אמריקאים ילידים | 0.7% |
| מעורב | 1.6% |

 | 

| קבוצות מוצא אתני בלואיזיאנה |
| --- |
| צרפתים | 16.8% |
| אמריקאים | 9.5% |
| גרמנים | 8.3% |
| אירים | 7.5% |
| אנגלים | 6.6% |
| איטלקים | 4.8% |

 | 

| שפות מדוברות בלואיזיאנה |
| --- |
| אנגלית | 91.1% |
| צרפתית | 3.5% |
| ספרדית | 3.3% |
| אחר | 2.1% |

 |

### הערים הגדולות

מפת צפיפות האוכלוסין של מדינת לואיזיאנה

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| הערים הגדולות בלואיזיאנה (נתוני 2013) |
| --- |
| דירוג | שם העיר | אוכלוסייה | חלק ממטרופולין |
| 1 | ניו אורלינס | 343,829 | ניו אורלינס-מאטרי |
| 2 | באטון רוז' | 229,493 | באטון רוז' |
| 3 | שריבפורט | 199,311 | שריבפורט-בוסייר סיטי |
| 4 | מאטרי | 138,481 | ניו אורלינס-מאטרי |
| 5 | לפאייט | 120,623 | לפאייט |
| 6 | לייק צ'ארלס | 71,993 | לייק צ'ארלס |
| 7 | קנר | 66,702 | ניו אורלינס-מאטרי |
| 8 | בוסייר סיטי | 61,315 | שריבפורט-בוסייר סיטי |

 | 

| המטרופולינים הגדולים בלואיזיאנה (נתוני 2014) |
| --- |
| דירוג | שם המטרופולין | אוכלוסייה | מיקום |
| 1 | ניו אורלינס-מאטרי | 1,251,849 | דרום לואיזיאנה |
| 2 | באטון רוז' | 825,478 | דרום לואיזיאנה |
| 3 | לפאייט | 484,974 | דרום לואיזיאנה |
| 4 | שריבפורט-בוסייר סיטי | 445,142 | צפון לואיזיאנה |
| 5 | הומה-ת'יבודו | 211,348 | דרום לואיזיאנה |
| 6 | לייק צ'ארלס | 203,883 | דרום לואיזיאנה |
| 7 | מונרו | 178,864 | צפון לואיזיאנה |
| 8 | אלכסנדריה | 154,872 | צפון לואיזיאנה |

 |

* ניו אורלינסניו אורלינס
* באטון רוז'באטון רוז'
* שריבפורטשריבפורט
* מאטרימאטרי
* לפאייטלפאייט

ספורט
-----

### פוטבול

קבוצת הפוטבול המובילה של מדינת לואיזיאנה היא קבוצת ניו אורלינס סיינטס (באנגלית: New Orleans Saints- "הקדושים") מליגת ה-NFL, הקבוצה נוסדה בשנת 1967 וזכתה פעם אחת בתולדותיה בסופרבול של שנת 2009.לרוב צבעי הקבוצה הם - שחור, זהב ולבן.

### כדורסל

ללואיזיאנה קבוצה אחת המיוצגת בליגת ה-NBA, היא ניו אורלינס פליקנס.

### הוקי

* ליגת ההוקי הנמוכה של ארצות הברית
	+ ניו ראורלינז בראס (1997–2003) - ליגת ההוקי של החוף המזרחי
	+ לואיזיאנה אייסגייטרוז - ליגת ההוקי של החוף המזרחי
	+ בוסייר שרבפורט מדבגס - ליגת ההוקי של מרכז ארצות הברית.

השכלה
-----

### מכללות ואוניברסיטאות

|  |  |
| --- | --- |
| * מכללת סנטנרי לואיזיאנה
* אוניברסיטת דילרד
* מכללת לואיזיאנה
* אוניברסיטת מדינת לואיזיאנה הכוללת את הקמפוס הראשי בבאטון רוז', וכן את:
	+ אוניברסיטת מדינת לואיזיאנה אלכסנדריה
	+ אוניברסיטת מדינת לואיזיאנה יוניס
	+ אוניברסיטת מדינת לואיזיאנה שרוופורט
	+ אוניברסיטת ניו אורלינס
* אוניברסיטת ליולה ניו אורלינס
* מכללת גבירתנו של הצלב הקדוש
* מכללת גבירתנו של האדם
* אוניברסיטת סאות'רן הכוללת את הקמפוס הראשי בבאטון רוז' וכן את:
	+ אוניברסיטת סאות'רן ניו אורלינס
 | * אוניברסיטת טוליין
* אוניברסיטת לואיזיאנה הכוללת את:
	+ האוניברסיטה המדינתית גראמבלינג
	+ אוניברסיטת לואיזיאנה שבמונרו
	+ אוניברסיטת לואיזיאנה שבלפאייט
	+ האוניברסיטה הטכנית של לואיזיאנה
	+ האוניברסיטה המדינתית מקניס
	+ האוניברסיטה המדינתית ניקולס
	+ האוניברסיטה המדינתית נורת'ווסטרן
	+ אוניברסיטת דרום מערב לואיזיאנה
* אוניברסיטת סבייר של לואיזיאנה
 |

סמלי המדינה
-----------

| סמלי מדינת לואיזיאנה |
| --- |
| דגל | סמל | מוטו | כינוי |
| דגל לואיזיאנהFlag of Louisiana | סמל לואיזיאנהSeal of Louisiana |  |  |
|  |  | "איחוד, צדק, ביטחון""Union, justice, confidence" | "מדינת השקנאי""Pelican State" |
| עץ | פרח | ציפור | חיה |
| טקסודיון דו-טוריBald Cypress | מגנוליהMagnolia | שקנאי חוםBrown pelican | דוב שחור אמריקניAmerican black bear |
|  |  |  |  |

ראו גם
------

* יהדות לואיזיאנה

לקריאה נוספת
------------

* ג'ואל בורן, **מפרץ הנפט**, נשיונל ג'יאוגרפיק ישראל, גיליון 149, אוקטובר 2010
* ברוס ברקוט, **מבצע הצלה בדלתת הנהר**, נשיונל ג'יאוגרפיק, גיליון 149, אוקטובר 2010

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **לואיזיאנה** |
| ויקימסע מדריך למטייל בוויקימסע: **לואיזיאנה** |
| ויקישיתוף תמונות ומדיה בוויקישיתוף: **לואיזיאנה** |

* 

* אתר האינטרנט הרשמי של לואיזיאנה (באנגלית)
* אתר רשמי של מדינת לואיזיאנה
* תמונות מלואיזיאנה
* נילי לוין, לואיזיאנה ב-TV: בין ביצות לערפדים, באתר ynet, 23 במרץ 2014
* אתר למנויים בלבד קווין סאק וג'ון שוורץ, הניו יורק טיימס, נתונות לחסדי האוקיינוס, עיירות החוף בלואיזיאנה במרוץ נגד הזמן, באתר הארץ, 28 בפברואר 2018
* לואיזיאנה, באתר אנציקלופדיה בריטניקה (באנגלית)

הערות שוליים
------------

1. ↑  Louisiana Purchase, באתר "The Encyclopedia of Arkansas History & Culture" (באנגלית)
2. ↑  [ Hurricanes
Frequently Asked Questions], מנהל האוקיינוסים והאטמוספירה הלאומי
3. ↑  קצת פרופורציות: לאיזו מדינה בארה"ב משתווה התוצר בישראל?, באתר כלכליסט, 13 בפברואר 2014
4. ↑  "louisiana", Religious Landscape Study, Pew Research Center
5. ↑  "U.S. Census Bureau Data". U.S. Census Bureau. 2010. Retrieved 2011-07-13.
6. 1 2  American FactFinder - Results
7. ↑  "Annual Estimates of the Resident Population for Incorporated Places: April 1, 2010 to July 1, 2013". census.gov. May 2014. Retrieved June 3, 2014.
8. ↑  "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2014" (CSV). *2014 Population Estimates*. United States Census Bureau, Population Division. March 2015. Retrieved March 26, 2015.

| ארצות הבריתארצות הברית מדינות וטריטוריות ארצות הברית |
| --- |
| מדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • וושינגטון • ויומינג • ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד | מפת מדינות ארצות הברית |
| מחוז פדרלי | מחוז קולומביה |
| אזורים מבודדים | איי הבתולה של ארצות הברית • איי מריאנה הצפוניים • גואם • סמואה האמריקנית • פוארטו ריקו

|  |  |
| --- | --- |
| איים מרוחקים | אטול ג'ונסטון • אטול מידוויי • אטול פאלמירה • האי בייקר • האי ג'רוויס • האי האולנד • האי וייק • האי נבאסה • שונית קינגמן |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555083305171
* BNE: XX451093
* BnF: cb11864769s (data)
* CiNii: DA02913988
* GND: 4036394-6
* ISNI: 0000 0004 0625 1951
* LCCN: n79138970
* MusicBrainz: fc68ecf5-507e-4012-b60b-d93747a3cfa7
* NARA: 10045323
* NDL: 00629427
* NKC: ge129873
* RERO: 02-A003532629
* SUDOC: 026391252
* VIAF: 135467069
* WorldCat (עם VIAF): 135467069

 |